Samtykkeerklæring

Tidlig diagnosticering af sygdom er ofte altafgørende ved alvorlige lidelser som kræft. Nedenfor finder du information om hospitalets projekter, der har til formål at identificere biomarkører og undersøge diagnostiske metoder for knoglekræft (osteosarkom), der i fremtiden muligvis kan bidrage til tidligere diagnostik samt vurdering af risiko for spredninger hos hunde og mennesker med osteosarkom.

Da projekterne omhandler samme kræftform, kan samme patient med fordel indgå i flere af forskningsprojekterne.

**Projekt om cirkulerende tumorceller ved osteosarkom***Projektets baggrund og formål*

Hos mennesker er osteosarkom en relativt sjælden men alvorlig kræftform, der blandt andet ses hos børn. Hunde med osteosarkom er en god model for mennesker, særligt da sygdommen er langt hyppigere forekommende hos hund.   
Kræftknuder kan frigive celler til blodbanen, og ved en ny metode til diagnostik vil man forsøge at isolere disse celler og undersøge dem. Formålet med dette projekt er validere den nye diagnostiske metode hos hunde med osteosarkom. Hvis metoden er effektiv, kan det muligvis føre til en bedre, hurtigere og mere præcis diagnostik af både hunde og mennesker i fremtiden.

**Projekt om blodplade biomarkører for osteosarkom**

*Projektets baggrund og formål*

Kræftceller frigiver molekyler til blodbanen (biomarkører), som muligvis kan bruges at påvise kræft. Blodpladerne findes i blodbanen og fungerer bl.a. som små ’svampe’, der kan optage en masse af disse cirkulerende molekyler. Blodpladernes nyopdagede centrale rolle som kilde til sygdomsbiomarkører danner baggrund for projektet.

Ved aktivering frigiver blodpladerne mikropartikler samt i tusindevis af molekyler, sekretomet, som bl.a. hos mennesker har vist sig at indeholde specifikke proteiner for igangværende sygdomsprocesser, også kræft. Formålet med projektet er, via mikropartikel og sekretomanalyser hos hunde med kræft, at identificere nye biomarkører til lettere og tidligere diagnosticering af kræft, herunder tidligere vurdering af risiko for kræftmetastaser.

**Projekt om diagnostik af osteosarkom ved specialfarvning**

*Projektets baggrund og formål*

Basisk fosfatase (BASP) er et enzym, som indgår i både fysiologiske og patologiske processer i kroppen, fx i knoglerne. BASP-specialfarvning af tumorer med knogleinvolvering kan bruges til at differentiere mellem osteosarkomer og andre typer af knoglekræft. Dette projekt har til formål at afprøve denne metode til diagnostik af osteosarkom. Metoden vil lette diagnostikken af osteosarkomer, idet der til BASP farvning blot skal udtages celleprøver og der dermed ikke længere vil være behov for udtag af en vævsprøver med patienten i fuld anæstesi.

**Projekt om kræftcelle arvemateriale i blodet**

Projektets formål er at undersøge, hvorvidt man kan finde arvemateriale fra kræftceller i blodet, og om man kan bruge dette til at følge sygdomsforløbet.

**Projekt materiale**

*Blodprøvetagning*

Til projekterne udtages blod til en udvidet sundhedsundersøgelse af din hund samt blodprøver til forskninsprojekternes analyser. En dyrlæge med stor klinisk erfaring foretager først en grundig klinisk undersøgelse for at sikre sig, at din hund findes egnet til blodprøvetagning. Vi tager max. 4% af din hunds blodvolumen, hvilket er markant under den maksimalt anbefalede øvre grænse på 7.5% (for raske individer).

Af hensyn til både din hund og brugbarheden af forskningsprojektets resultater, er det vigtigt, at blodprøverne så udtages ved minimalt stress. Kan dette ikke lade sig gøre, kan din hund ikke deltage i projektet.   
Når en blodprøve udtages, er der en lille risiko for, at hunden kan udvikle en mindre blodansamling. Dette vurderes dog at være af minimal betydning og en sådan evt. ansamling vil forsvinde igen. Hvis en evt. blodansamling begynder ar bløde markant, bliver markant større eller din hund er meget nedstemt, skal du straks kontakte egen dyrlæge eller Universitetshospitalet for Familiedyr (tlf. 35 33 29 30).

I tilfælde af at I har valgt aflivning, kan blodet udtages i bedøvelsen.

*Urin*Urinen kan opsamles når hunden luftes. Alternativt kan urinen udtages med en nål fra blæren, eksempelvis når hunden er bedøvet.

*Vævsprøver*

Til projekterne ønskes to typer af vævsprøver udtaget: et finnålsaspirat og en biopsi. Begge prøver vil ofte udtages i forbindelse med udredning af hunde med osteosarkom for at opnå den endelige diagnose.   
Ved finnålsaspiratet udtages celler fra tumoren med en nål. Det kræver normalt ikke bedøvelse. Cellerne kan herefter undersøges i mikroskop.

Ved biopsitagning udtages et vævsstykke fra tumoren, og sendes herefter til analyse. Udtagelse af biopsi kræver, at hunden er i fuld bedøvelse. Til brug i projekterne kan vævsprøven alternativt udtages efter at hunden er aflivet.

*Erklæring fra den person, som afgiver samtykke*

Jeg har fået skriftlig og mundtlig information og jeg ved nok om formål, metode, fordele og ulemper til at give mit samtykke.

Jeg giver ligeledes tilladelse til, at resultater opnået på baggrund af prøverne må offentliggøres uden angivelse af ejer eller hunds identitet.

Jeg ved, at det er frivilligt at deltage, og at jeg altid kan trække mit samtykke tilbage uden at min hund mister sine nuværende eller fremtidige rettigheder til behandling.

Jeg giver samtykke til, at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(dyrets navn) med journalnummer \_\_\_\_\_\_\_\_\_\_\_ deltager i nedenstående forskningsprojekter, og at der udtages biologisk materiale i forbindelse med studierne. Jeg har fået en kopi af dette samtykke til projektet til eget brug. Ved min underskrift bekræfter jeg desuden, at jeg er den retmæssige ejer af den hund, som jeg giver samtykke til.

Jeg erklærer hermed at jeg ønsker at min hund deltager i:

[ ]: Projekt om cirkulerende tumorceller ved osteosarkom (udtag af blod +/- vævsprøver)\*

[ ]: Projekt om blodplade biomarkører for osteosarkom (udtag af blod, urin +/- vævsprøver)\*

[ ]: Projekt om diagnostik af osteosarkom ved specialfarvning (udtag af vævsprøver)

[ ]: Projekt om kræftcelle arvemateriale i blodet (udtag af blod og vævsprøve)

\*) Vævsprøve er kun relevant hvis diagnosen osteosarkom ikke er bekræftet tidligere.

Jeg giver desuden tilladelse til at min hunds prøver kan indgå i:

[ ]: Andre genetiske studier

[ ]: Ikke-genetiske studier

[ ]: Jeg ønsker at blive kontaktet inden min hunds prøver kan indgå i andre studier

Adresse \_\_\_\_\_\_\_\_\_\_\_\_\_\_\_\_\_\_\_\_\_\_­­­­­\_\_\_\_\_\_\_\_\_\_\_ Telefon ­\_\_\_\_\_\_\_\_\_\_\_\_\_\_\_\_\_\_

Navnet på den person, der som ejer giver samtykke:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato: \_\_\_\_\_\_\_\_\_\_\_\_\_\_\_ Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Erklæring fra dem, der afgiver information:

Jeg erklærer, at der er afgivet mundtlig og skriftlig information om projekterne. Efter min overbevisning er der givet tilstrækkelig information til, at der kan træffes beslutning om dyrets deltagelse i projekterne.

Navnet/navnene på den/dem, der har afgivet information:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato: \_\_\_\_\_\_\_\_\_\_\_\_\_\_\_ Underskrift:\_\_\_\_\_\_\_\_\_\_\_\_