Dette er et informationsblad om et Ph.d.-samarbejdsprojekt mellem Institut for Klinisk Veterinærmedicin (Københavns Universitet) & [Institutionen för medicinsk biokemi och mikrobiologi](http://www.imbim.uu.se/?languageId=3) (Uppsala Universitet).

Informationsbladet udleveres da din hund er mistænkt for at have mælkekirtelkræft (mammatumor), lymfekræft (lymfom) eller knoglekræft (osteosarkom).

Når du har gennemlæst, hvad projektet går ud på, og hvis du beslutter at lade din hund deltage, vil vi bede dig om at underskrive erklæringen nederst på siden.

## Projektets baggrund og formål

Mennesker og hunde får mange af de samme kræfttyper og med sygdomsforløb der minder meget om hinanden. Det betyder at det er muligt at bruge viden om sygdommene fra mennesker i hunde og omvendt.

På nuværende tidspunkt er der begrænset viden omkring disse kræfttyper i hund.

Projektets formål er at undersøge hvilke forandringer (mutationer) der findes i kræftcellernes arvemateriale (DNA) og undersøge sammenhængen mellem disse og sygdomsforløbet. Dette vil fremme forståelsen af disse kræfttyper og vores mulighed for at give den mest effektive behandling.

Desuden, ved at underinddele kræfttyperne baseret på mutationer og sygdomsforløb, kan de matches til de tilsvarende kræfttyper i mennesker og muliggøre vidensudveksling til gavn for både hunde og mennesker.

## Hvad skal der ske?

Din hund vil i forbindelse med sin udredning få udtaget en blodprøve og en prøve fra selve knuden. I den forbindelse ønsker vi at udtage ekstramateriale af både blod og en vævsprøve fra knuden som vil blive analyseret for forandringer i arvematerialet. Deltagelse i projektet er gratis.

## Resultater og billeder

De indsamlede prøver vil blive opbevaret i vores biobank.

Alle resultater vil blive behandlet fortroligt og vil blive publiceret i anonymiseret tilstand i anerkendte, videnskabelige tidsskrifter. Resultater vil være tilgængelige for den videre forskning i behandling og diagnosticering af kræft.

I forbindelse med denne erklæring giver ejer også sit samtykke til at billeder taget af hunden eller vævsprøver fra denne, må bruges i publikations- og undervisnings-sammenhæng (i tilfælde af publikationer vil hundens navn ikke fremgå).

**København 9. Juni 2020**

Lektor Maja Arendt & Dyrlæge Sophie Agger

Institut for Klinisk Veterinærmedicin

Københavns Universitet

Spørgsmål kan rettes til: sesa@sund.ku.dk

**Samtykke til deltagelse i projektet:**

Jeg har fået skriftlig og mundtlig information og jeg ved nok om formål, metode, fordele og ulemper til at give mit samtykke. Jeg ved, at det er frivilligt at deltage, og at jeg altid kan trække mit samtykke tilbage uden at min hund mister sine nuværende eller fremtidige rettigheder til behandling.

Jeg giver tilladelse til at der udtages biologisk materiale (blod og vævsprøve) med henblik på analyser i forskningsprojektet og at resultater opnået på baggrund af prøverne må offentliggøres anonymt.

Ved min underskrift bekræfter jeg desuden, at jeg er den retmæssige ejer af den hund, som jeg giver samtykke til.

***Jeg erklærer hermed, at jeg ønsker, at min hund Olivia deltager i det ovennævnte studie.***

***Jeg giver desuden tilladelse til at min hunds prøver kan indgå i:***

***[x]: Andre genetiske studier***

***[x]: Ikke-genetiske studier***

Navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_*

*Dato: \_\_\_\_\_\_\_\_\_\_\_\_\_\_\_\_\_\_\_\_\_\_*

***[ ]: Jeg ønsker at blive kontaktet inden min hunds prøver kan indgå i andre studier***

[ ]: Jeg ønsker at blive kontaktet inden min hunds prøver kan indgå i andre studier.

*Erklæring fra dem, der afgiver information:*

Jeg erklærer, at der er afgivet mundtlig og skriftlig information om projekterne. Efter min overbevisning er der givet tilstrækkelig information til, at der kan træffes beslutning om dyrets deltagelse i projekterne.

­­­­­

|  |  |  |
| --- | --- | --- |
| Dato: 09/06/20 | Navn: Sophie Agger | Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_ |