Dette er et informationsblad om et PhD samarbejdsprojekt mellem Institut for Klinisk Veterinærmedicin (Københavns Universitet) & Institutionen för medicinsk biokemi och mikrobiologi (Uppsala Universitet).

Din hund er blevet diagnosticeret med eller mistænkt for ondartet mælkekirtelkræft derfor tilbyder vi at din hund kan indgå i et forskningsprojekt hvor vi monitorerer din hund for tilbagevækst.

Når du har gennemlæst, hvad projektet går ud på, og hvis du beslutter at lade din hund deltage, vil vi bede dig om at underskrive erklæringen nederst på siden.

## Projektets baggrund og formål

Projektets formål er at undersøge hvorvidt man kan finde arvemateriale fra kræftceller i blodet og om man kan bruge dette til at følge sygdomsforløbet.

## Hvad skal der ske?

Din hund har fået fjernet en ondartet mælkekirtelknude hvor der er risiko for tilbagevækst og spredning. Vi ønsker derfor at monitorere din hund for tilbagefald, samt at undersøge om vi kan finde tegn på kræft i en blodprøve.

Hvad skal der ske: Indgår din hund i dette projekt vil din hund få en gratis dyrlæge undersøgelse

2, 4, 6, 8, 10, 12, 18 og 24 mdr. efter operationen. Ved disse undersøgelser vil vi mærke mælkekirtlerne grundigt igennem og også mærke på lymfekar for at vurdere tegn på lokal genvækst eller spredning. Såfremt der er belæg for det, kan der foretages yderligere undersøgelser for at be- eller afkræfte eventuel spredning, disse prøver betales af projektet. Ved hver undersøgelse vil der blive udtaget en blodprøve som vil blive sendt til analyse af arvematerialet på et laboratorium. Disse prøver får I ikke svar på da de tager lang tid at analysere og fortolke, men resultaterne vil kunne gavne fremtidig diagnostik af sygdommen hos både hunde og mennesker.

Det er gratis at deltage i projektet, udredning og operation betales af ejer, mens undersøgelser ved kontrollen betales af projektet.

## Resultater og billeder

Alle resultater vil blive behandlet fortroligt og vil blive publiceret i anonymiseret tilstand i anerkendte, videnskabelige tidsskrifter. Resultater vil være tilgængelige for den videre forskning i behandling og diagnosticering af kræft.

I forbindelse med denne erklæring giver ejer også sit samtykke til at billeder taget af hunden eller vævsprøver fra denne, må bruges i publikations- og undervisnings-sammenhæng (i tilfælde af publikationer vil hundens navn ikke fremgå).

**København 25. marts 2019**

Lektor Maja Arendt & Dyrlæge Sophie Agger

Institut for Klinisk Veterinærmedicin

Københavns Universitet

**Samtykke til deltagelse i projektet:**

*Erklæring fra den person, som afgiver samtykke*

Jeg har fået skriftlig og mundtlig information og jeg ved nok om formål, metode, fordele og ulemper til at give mit samtykke.

Jeg giver ligeledes tilladelse til at der udtages biologisk materiale (blod og vævsprøve) med henblik på analyser i forskningsprojektet og at resultater opnået på baggrund af prøverne må offentliggøres anonymt.

Jeg ved, at det er frivilligt at deltage, og at jeg altid kan trække mit samtykke tilbage.

Jeg har fået en kopi af dette samtykke- samt informationsark om projektet til eget brug. Ved min underskrift bekræfter jeg desuden, at jeg er den retmæssige ejer af den hund, som jeg giver samtykke til.

***Jeg erklærer hermed, at jeg ønsker, at min hund \_\_\_\_\_\_\_\_\_\_\_\_ deltager i det ovennævnte studie.***

***Jeg giver desuden tilladelse til at min hunds prøver kan indgå i:***

***[ ]: Andre genetiske studier***

***[ ]: Ikke-genetiske studier***

*Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_*

*Dato: \_\_\_\_\_\_\_\_\_\_\_\_\_\_\_\_\_\_\_\_\_\_*

Navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ ]: Jeg ønsker at blive kontaktet inden min hunds prøver kan indgå i andre studier

På projektets vegne:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato:\_\_\_\_\_\_\_\_\_\_\_\_\_\_\_\_\_\_\_\_\_\_