Samtykkeerklæring

Hos mennesker er knoglekræft (osteosarkom) en relativt sjælden, men alvorlig, kræftform der især ses hos børn og unge. Da hunde får denne type kræft langt hyppigere end mennesker, giver det os en unik mulighed for at undersøge denne kræfttype til gavn for både hunde og mennesker.

Nedenfor finder du information om hospitalets projekter, der har til formål at identificere biomarkører og undersøge diagnostiske metoder for osteosarkom.

**Projekt om cirkulerende tumorceller ved osteosarkom**  
Kræftknuder kan frigive celler til blodbanen, og ved en ny metode til diagnostik vil man forsøge at isolere disse celler og undersøge dem. Formålet med dette projekt er validere den nye diagnostiske metode hos hunde med osteosarkom. Hvis metoden er effektiv, kan det muligvis føre til en bedre, hurtigere og mere præcis diagnostik af både hunde og mennesker i fremtiden.

**Projekt om blodplade biomarkører for osteosarkom**

Kræftceller frigiver molekyler (biomarkører) til blodbanen som binder sig til blodplader. Disse proteiner kan blodpladerne frigive ved aktivering. Formålet med projektet er at identificere nye biomarkører til lettere og tidligere diagnosticering af kræft, herunder tidligere vurdering af risiko for spredning af kræft.

**Projekt om diagnostik af osteosarkom ved specialfarvning**

Basisk fosfatase (BASP) er et enzym, som findes i knoglerne. Projektet undersøger om BASP-specialfarvning af knuder med knogleinvolvering kan bruges til at skelne mellem osteosarkomer og andre typer af knuder. Hvis det er muligt vil det være muligt at diagnosticere osteosarkom på en celleprøve i stedet for en vævsprøve, som kræver fuldbedøvelse.

**Karakterisering af** forandringer **i arvemateriale i osteosarkom**

Kræft opstår på grund af forandringer (mutationer) i arvematerialet i celler, som ødelægger deres normale funktion. Ved at karakterisere disse forandringer vil vi øge vores forståelse af sygdommen og forbedre vores evne til at give den bedst mulige behandling. Desuden vil det lette sammenligning med osteosarkom i mennesker.

Hvad skal der ske

En dyrlæge foretager først en grundig klinisk undersøgelse for at sikre sig, at din hund findes egnet til at deltage i projekterne. Det vigtigt for os, at prøverne udtages med minimalt stress, kan dette ikke lade sig gøre, kan din hund ikke deltage i projekterne.

*Blodprøvetagning*

Til projekterne udtages blod til en udvidet sundhedsundersøgelse af din hund samt blodprøver til forskningsprojekternes analyser.

*Urin*Urinen kan opsamles når hunden luftes eller udtages med en nål fra blæren, evt. mens hunden er bedøvet.

*Vævsprøver*

For at diagnosticere hvilken type knude din hund har vil der oftest udtages to typer af prøver fra knuden, en celleprøve og en vævsprøve.   
Ved celleprøven udtages celler fra knuden med en nål og undersøges i et mikroskop.

Ved en vævsprøve udtages et vævsstykke fra knuden, og sendes herefter til analyse på et laboratorium. Udtagelse af biopsi kræver, at hunden er i fuld bedøvelse.

*Resultater og billeder*

De indsamlede prøver vil blive opbevaret i vores biobank.

Alle resultater og billeder vil blive behandlet fortroligt og vil blive publiceret i anonymiseret tilstand i anerkendte, videnskabelige tidsskrifter. Resultater vil være tilgængelige for den videre forskning i behandling og diagnosticering af kræft.

***Samtykke til deltagelse i projektet:***

*Erklæring fra den person, som afgiver samtykke*

Jeg har fået skriftlig og mundtlig information og jeg ved nok om formål, metode, fordele og ulemper til at give mit samtykke. Jeg ved, at det er frivilligt at deltage, og at jeg altid kan trække mit samtykke tilbage uden at min hund mister sine nuværende eller fremtidige rettigheder til behandling.

Jeg giver tilladelse til at der udtages biologisk materiale (blod og vævsprøve) med henblik på analyser i forskningsprojektet og at resultater opnået på baggrund af prøverne må offentliggøres anonymt. Ved min underskrift bekræfter jeg desuden, at jeg er den retmæssige ejer af den hund, som jeg giver samtykke til.

***Jeg erklærer hermed, at jeg ønsker, at min hund \_\_\_\_\_\_\_\_\_\_\_\_ deltager i de ovennævnte studier.***

***Jeg giver desuden tilladelse til at min hunds prøver kan indgå i:***

***[ ]: Andre genetiske studier***

***[ ]: Ikke-genetiske studier***

Navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Dato:\_\_\_\_\_\_\_\_\_\_\_\_\_\_\_\_\_\_\_\_\_\_\_*

***[ ]: Jeg ønsker at blive kontaktet inden min hunds prøver kan indgå i andre studier***

**[ ]: Jeg ønsker at blive kontaktet inden min hunds prøver kan indgå i andre studier**

*Erklæring fra dem, der afgiver information:*

Jeg erklærer, at der er afgivet mundtlig og skriftlig information om projekterne. Efter min overbevisning er der givet tilstrækkelig information til, at der kan træffes beslutning om dyrets deltagelse i projekterne.

­­­­­

|  |  |  |
| --- | --- | --- |
| Dato: \_\_\_\_\_\_\_\_\_\_\_\_\_\_\_ | Navn:\_\_\_\_\_\_\_\_\_\_\_\_\_\_\_\_\_ | Underskrift:\_\_\_\_\_\_\_\_\_\_\_ |