## Mammatumorer

Mammatumorer - et komparativt studie

*Af Dyrlæge, PhD-studerende Sophie Agger,   
Institut for Klinisk Veterinærmedicin*

Mammatumorer forekommer hyppigt især i intakte tæver og risikoen øges med alderen.

Sygdommen er ligeledes hyppigt forekom-mende i mennesker og ca. 10% af kvinder udvikler brystkræft i løbet af deres liv. Forløbet af mammacancer i mennesker og hund er meget ens og således er der gode muligheder for komparativ forskning til gavn for både mennesker og hund.

## Mutationer leder til kræft

For at celler kan transformeres til kræftceller kræves deregulering af normal cellefunktion. Denne deregulering forekommer når cellernes arvemateriale bliver forandret (muteret).

Det specifikke sæt af mutationer der findes i en given cancercelle kan give information om prognose og hvilke behandlinger som kan være effektive. Derfor ønsker vi at undersøge hvilke mutationer der findes i mammatumorer for at opnå en bedre forståelse af de underliggende mekanismer bag sygdomsudviklingen.

## Markører for kræft

De seneste år er der blevet forsket meget i forskellige non-invasive metoder til at diagnosticere og følge kræftsygdomme. Dette projekt undersøger specifikt om man kan finde DNA fragmenter fra mammatumorer i det perifære blod og om disse kan bruges til at følge sygdommens progression. Det vil være som alternativ til de invasive undersøgelser (CT, ultralyd og celle/vævsprøver) som er nødvendige i dag.

## Projektbeskrivelse

Projektet er et samarbejde mellem Institut for Klinisk Veterinærmedicin, Sveriges Lanbruks-universitet og Uppsala Universitet og har til formål at undersøge genetikken bag mammatumorer i hund.

Projektet består af to dele; den første har til formål at undersøge hvilke mutationer der er findes i mammatumorer og hvordan disse korrelerer med kliniske karakteristika. Den anden del undersøger hvorvidt man kan forudsige tilbagefald af aggressive mamma-tumorer på baggrund af en blodprøve.

## Patienter søges

Til projektet søges hunde med mammatumorer over 2 cm, som skal opereres, evt. hos egen dyrlæge. Der udtages præ-operativt en blod-prøve til projektet, samt en mindre tumor-biopsi til genom-sekvensering. Resten af tumoren sendes til histopatologisk vurdering.

Såfremt der er mistanke om aggressiv mammacancer kan patienten desuden indgå i det andet delprojekt. For de hunde som får bekræftet aggressiv mammacancer, kan vi tilbyde gratis kontroller efter operationen, hvor der hver gang udtages en blodprøve til genom-sekvensering. Patienten vil desuden få lavet en grundig klinisk undersøgelse af en dyrlæge i Onkologisk Specialservice på Universitets-hospitalet for Familiedyr. Såfremt der er indikation, fortages parakliniske undersøgelser for projektets regning.

## Kontaktoplysninger

For yderligere information om projektet, eller for informationsmaterialer kontaktes Sophie Agger på tlf. 26 35 06 74 eller på mail sesa@sund.ku.dk

Det er muligt at læse mere om dette - og andre projekter på vores hjemmeside: dyrehospitalet.ku.dk/forskning/forskningsprojekter/